CELEX: 32019D0603
Language: et
Date: 2019-04-11 00:00:00
Title: Komisjoni rakendusotsus (EL) 2019/603, 11. aprill 2019, millega muudetakse otsuse 2006/766/EÜ lisasid seoses Suurbritannia ja Põhja-Iiri Ühendkuningriigi ja teatavate Briti kroonile alluvate alade lisamisega selliste kolmandate riikide ja territooriumide loeteludesse, kust on lubatud liitu sisse tuua inimtoiduks ettenähtud kahepoolmelisi molluskeid, okasnahkseid, mantelloomi, meritigusid ja kalatooteid (teatavaks tehtud numbri C(2019) 2834 all) (EMPs kohaldatav tekst)

12.4.2019   
               
               
                  ET
               
               
                  Euroopa Liidu Teataja
               
               
                  L 103/44
               
            
         KOMISJONI RAKENDUSOTSUS (EL) 2019/603,
         11. aprill 2019,
         millega muudetakse otsuse 2006/766/EÜ lisasid seoses Suurbritannia ja Põhja-Iiri Ühendkuningriigi ja teatavate Briti kroonile alluvate alade lisamisega selliste kolmandate riikide ja territooriumide loeteludesse, kust on lubatud liitu sisse tuua inimtoiduks ettenähtud kahepoolmelisi molluskeid, okasnahkseid, mantelloomi, meritigusid ja kalatooteid
         
            
               (teatavaks tehtud numbri C(2019) 2834 all)
            
         
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 854/2004, millega kehtestatakse erieeskirjad inimtoiduks ettenähtud loomsete saaduste ametlikuks kontrollimiseks, (1) eriti selle artikli 11 lõiget 1,
         ning arvestades järgmist:
         
                     (1)
                  
                  
                     Ühendkuningriik esitas 29. märtsil 2017 Euroopa Liidu lepingu (ELi leping) artikli 50 kohase teate oma kavatsuse kohta liidust välja astuda. 22. märtsil 2019 võttis Euroopa Ülemkogu vastu otsuse (EL) 2019/476 (2) ELi lepingu artikli 50 lõike 3 kohase tähtaja pikendamise kohta kokkuleppel Ühendkuningriigiga. Kõnealuse otsuse kohaselt pikendatakse ELi lepingu artikli 50 lõikes 3 sätestatud tähtaega kuni 12. aprillini 2019, kui Ühendkuningriigi Parlamendi alamkoda ei kiida väljaastumislepingut heaks hiljemalt 29. märtsiks 2019. Kuna väljaastumislepingut ei ole 29. märtsiks 2019 heaks kiidetud, lõpetatakse liidu õiguse kohaldamine Ühendkuningriigi suhtes alates 13. aprillist 2019 (edaspidi „väljaastumise kuupäev“).
                  
               
                     (2)
                  
                  
                     Määruses (EÜ) nr 854/2004 on sätestatud, et loomseid saadusi imporditakse üksnes sellisest kolmandast riigist või kolmanda riigi osast, mis on kõnealuse määruse kohaselt koostatud loetelus.
                  
               
                     (3)
                  
                  
                     Komisjoni otsuses 2006/766/EÜ (3) on loetletud kolmandad riigid, mis vastavad määruses (EÜ) nr 854/2004 osutatud kriteeriumidele ja on seega suutelised tagama, et kõnealuste toodete eksport liitu vastab liidu õigusaktides tarbijate tervise kaitseks sätestatud sanitaartingimustele.
                  
               
                     (4)
                  
                  
                     Eelkõige on kõnealuse otsuse I lisas loetletud kolmandad riigid, kust on lubatud sisse tuua kahepoolmelisi molluskeid, okasnahkseid, mantelloomi ja meritigusid; otsuse II lisas aga on loetletud kolmandad riigid ja territooriumid, kust on lubatud sisse tuua inimtoiduks ette nähtud kalatooteid. Neis loeteludes on märgitud ka piirangud, mis kehtivad sellisele impordile teatavatest kolmandatest riikidest.
                  
               
                     (5)
                  
                  
                     Suurbritannia ja Põhja-Iiri Ühendkuningriik on esitanud vajalikud tagatised, et Suurbritannia ja Põhja-Iiri Ühendkuningriik ja teatavad Briti kroonile alluvad alad täidavad määruses (EÜ) nr 854/2004 sätestatud nõudeid inimtoiduks ettenähtud kahepoolmeliste molluskite, okasnahksete, mantelloomade, meritigude ja kalatoodete saadetiste liitu sissetoomiseks alates väljaastumise kuupäevast, kohaldades liidu õigusakte esialgu veel vähemalt üheksa kuu jooksul.
                  
               
                     (6)
                  
                  
                     Võttes arvesse Suurbritannia ja Põhja-Iiri Ühendkuningriigi esitatud konkreetseid tagatisi ja selleks, et vältida asjatuid häireid kaubanduses pärast väljaastumise kuupäeva, tuleks Suurbritannia ja Põhja-Iiri Ühendkuningriik ja teatavad Briti kroonile alluvad alad kanda otsuses 2006/766/EL sätestatud selliste kolmandate riikide ja territooriumide loeteludesse, kust on lubatud sisse tuua inimtoiduks ettenähtud kahepoolmelisi molluskeid, okasnahkseid, mantelloomi, meritigusid ja kalatooteid.
                  
               
                     (7)
                  
                  
                     Seepärast tuleks otsuse 2006/766/EÜ I ja II lisa vastavalt muuta.
                  
               
                     (8)
                  
                  
                     Käesolevat otsust tuleks kohaldada alates 13. aprillist 2019, välja arvatud juhul, kui liidu õigust kohaldatakse sel kuupäeval jätkuvalt Suurbritannia ja Põhja-Iiri Ühendkuningriigi suhtes ning Suurbritannia ja Põhja-Iiri Ühendkuningriigis.
                  
               
                     (9)
                  
                  
                     Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsuse 2006/766/EÜ I ja II lisa muudetakse vastavalt käesoleva otsuse lisale.
         
         
            Artikkel 2
            Käesolevat otsust kohaldatakse alates 13. aprillist 2019.
            Seda ei kohaldata siiski juhul, kui liidu õigust kohaldatakse sel kuupäeval jätkuvalt Suurbritannia ja Põhja-Iiri Ühendkuningriigi suhtes ning Suurbritannia ja Põhja-Iiri Ühendkuningriigis.
         
         
            Artikkel 3
            Käesolev otsus on adresseeritud liikmesriikidele.
         
         
            Brüssel, 11. aprill 2019
            
               
                  Komisjoni nimel
               
               
                  asepresident
               
               Jyrki KATAINEN
            
         
         
            (1)  ELT L 139, 30.4.2004, lk 206.
         
            (2)  Euroopa Ülemkogu otsus (EL) 2019/476, tehtud kokkuleppel Ühendkuningriigiga, 22. märts 2019, millega pikendatakse ELi lepingu artikli 50 lõike 3 kohast tähtaega (ELT L 80 I, 22.3.2019, lk 1).
         
            (3)  Komisjoni 6. novembri 2006. aasta otsus 2006/766/EÜ, millega kehtestatakse loetelu kolmandate riikide ja territooriumide kohta, millest on lubatud importida kahepoolmelisi molluskeid, okasnahkseid, mantelloomi, meritigusid ja kalatooteid (ELT L 320, 18.11.2006, lk 53).
      
      
         
            LISA
            Otsuse 2006/766/EÜ I ja II lisa muudetakse järgmiselt.
            
                        (1)
                     
                     
                        Otsuse 2006/766/EÜ I lisas esitatud tabelit muudetakse järgmiselt:
                        
                                    a)
                                 
                                 
                                    Tšiilit käsitleva kande järele lisatakse järgmised read:
                                    
                                                „GB
                                             
                                             
                                                SUURBRITANNIA JA PÕHJA-IIRI ÜHENDKUNINGRIIK
                                             
                                             
                                                 
                                             
                                          
                                                GG
                                             
                                             
                                                GUERNSEY“
                                             
                                             
                                                 
                                             
                                          
                              
                                    b)
                                 
                                 
                                    Gröönimaad käsitleva kande järele lisatakse järgmine rida:
                                    
                                                „JE
                                             
                                             
                                                JERSEY“
                                             
                                             
                                                 
                                             
                                          
                              
                  
                        (2)
                     
                     
                        Otsuse 2006/766/EÜ II lisas esitatud tabelit muudetakse järgmiselt:
                        
                                    a)
                                 
                                 
                                    Gaboni käsitleva kande järele lisatakse järgmine rida:
                                    
                                                „GB
                                             
                                             
                                                SUURBRITANNIA JA PÕHJA-IIRI ÜHENDKUNINGRIIK“
                                             
                                             
                                                 
                                             
                                          
                              
                                    b)
                                 
                                 
                                    Gruusiat käsitleva kande järele lisatakse järgmine rida:
                                    
                                                „GG
                                             
                                             
                                                GUERNSEY“
                                             
                                             
                                                 
                                             
                                          
                              
                                    c)
                                 
                                 
                                    Iraani käsitleva kande järele lisatakse järgmine rida:
                                    
                                                „JE
                                             
                                             
                                                JERSEY“